**פסטיבל ירון של תיאטרון אורנה פורת לילדים ולנוער**

**מגיע למעלות תרשיחא בחנוכה הקרוב**

**3-4 בדצמבר בהיכל התרבות מעלות תרשיחא**

בחג חנוכה יארח היכל התרבות מעלות תרשיחא את "פסטיבל ירון" של תיאטרון אורנה פורת, ע"ש הצנחן ירון ירושלמי. במסגרת הפסטיבל שיתקיים בהיכל בין התאריכים 3-4 בדצמבר, יוכלו תושבי מעלות תרשיחא והסביבה ליהנות ממגוון רחב של הצגות לצד הפנינג ססגוני שיתקיים במבואה וברחבה של ההיכל.

בין ההצגות שיתקיימו: רובין הוד, שרלוק הולמס, זהבה ושלושת הדובים, מרק כפתורים ועוד.

במבואה של ההיכל תתקיים פעילות ללא תשלום להנאת התושבים ובה הופעות של להקות מקומיות ממעלות תרשיחא, דוכני מכירה של אמנים מקומיים, דמויות שטח ושוק קח תן לילדי מעלות תרשיחא.

משפחת ירושלמי, שמנציחה באמצעות הפסטיבל את ירון ירושלמי שנפל במלחמת ההתשה, החליטה להרחיב את הפעילות גם לפריפריה, ולהעניק חסות לפסטיבל שיתקיים בעיר מעלות תרשיחא.

בישיבה שהתקיימה בין יו"ר הנהלת התיאטרון, מר מיקי ירושלמי, לבין ראש העיר מעלות תרשיחא, מר שלמה בוחבוט, ברכו השניים על הפסטיבל שיצא לפועל הודות לקשרי העבודה החמים שקיימים בין תיאטרון אורנה פורת לבין העיר מעלות תרשיחא.

מצורף לוח ההצגות המלא. תמונות ווידאו לכל ההצגות

פסטיבל ירון במעלות תרשיחא, 3-4 בדצמבר בהיכל התרבות מעלות תרשיחא, קהילת יהדות צרפת 1, מעלות תרשיחא

מחיר כרטיס: 40₪ כרטיס, 3 כרטיסים בעלות של 99 ש"ח

טל' לרכישת כרטיסים: 04-9573050

ובאתר: <https://heichal-maalot.co.il/category.asp?category=2109>

---------------------------------------------------------------------------------------------------------

ברקת סוסיה שהינו- 052-6616360 , קרנית בסון- יחסי ציבור- 052-4299441